als_Latn dik_Latn sag_Latn
Ish-kryeministri Sali Berisha ka konfirmuar lajmin e publikuar pak kohë më parë në CityNews, se PD po trajnon të rinjtë me ekspertë amerikanë për protestën që ishte parashikuar të mbahej në Kavajë, më 7 maj.
Sipas tij, është e vërtetë që PD-ja ka trajnuar të rinjtë e saj me ekspertë amerikanë, por që të dinë të përmbahen gjatë protestës në Kavajë dhe më pas në Tiranë.
I pyetur për këmbënguljen e amerikanëve që PD dhe PS të arrinin një marrëveshje pas zërave se në Kavajë po përgatitej një skenar dhune, ish-kryeministri Sali Berisha e mohon një gjë të tillë.
“Marrëdhëniet që ekzistojnë midis Shqipërisë dhe SHBA-ve janë marrëdhënie miqësore. Nuk ka ekzistuar asnjë skenar për të thyer qoftë një xham të vetëm në Kavajë. Ishte një fantazi e sëmurë e Xhafajt. Ne kishim ekspertë amerikanë, që punonin me ne për të trajnuar njerëzit tanë që të frenoheshin. Kishim 1 mijë e ca djem dhe vajza që trajnoheshin për të kontrolluar emocionet gjatë protestës”, sqaroi Berisha./CityNews
EKSKLUZIVE/PD sjell marins amerikan për “trupat paramilitare” të protestës
als_Latn als_Latn als_Latn als_Latn als_Latn